Cheñchet o deus doareoù-touristañ an dud abaoe ma’z eo bet lakaet ar 35 eurvezh e pleustr en embregerezhioù. Bez’ ez eus muioc’h-mui a dud a zeu da Vreizh d’ober chomadennoù berr, a-raok ha goude ar c’houlzad touristel. Komprenet mat o deus michererien an touristerezh an emdro-se ha klask a reont en em ober outañ gant harp o ensavioù, e-giz poellgor rannvroel an touristerezh. Aliesoc’h e teu ar c’houbladoù hag an tiegezhioù da Vreizh da dremen dibennoù-sizhun hir evit tec’hel diouzh stress al labour pe diouzh saotradurioù-kêr.